Драги студенти,

1. задатак (поред дела која би требало да прочитатр) из Књижевности за децу јесте да направите своју Антологију песама.

У њој би требало да буде 10 песама (максимално 2 песме од једног аутора), а бирате их на основу 1 мотива који их све повезује (нпр. : песме о животињама, песме с елементима нонсенса, песме о дечјим играма, песме о дечјим манама и несташлуцима, песме о мајци, песме о природи, о малим бићима (или који још мотив откријете)...).

Бирате песме следећих аутора: Јован Јовановић Змај, Десанка Максимовић, Бранко Ћопић, Душан Радовић, Драган Лукић, Добрица Ерић, Љубивоје Ршумовић, Мирослав Антић, Мира Алечковић, Владимир Андрић, Владимир Стојиљковић, Дејан Алексић.

Рок за предају Антологије је 5. април 2021. године.

Антологије шаљете асистенткињи Јелени Кукић

( [jelena.kukic07@gmail.com](mailto:jelena.kukic07@gmail.com)) .

Желим вам срећан рад у коме ћете уживати!

Проф. Ивана Игњатов Поповић

ПРИМЕР

Висока школа струковних студија за образовање васпитача у Новом Саду

Антологија песама о мајци

Предмет: Књижевност за децу

Студент:

Нови Сад, 2020.

Садржај

Увод ............................................................................................................................3

Песме о мајци.............................................................................................................4

Закључак ...................................................................................................................15

Увод

* Образложење изабраног мотива.
* Песма – учинковитост у вртићу (нпр. кратка форма, погодна за развој говора, усвајање речника, развијање маште, подстицање емпатије, изрицање поуке...)

Након тога наводите одабране песме (укупно 10, максимално 2 могу бити од истог аутора), на крају сваке песме дајете свој (лични став) коментар о њој (али не само: „Песма ми се свидела.“).

Пример

МАТИ

Лабудићи мали

још не могу знати

колико им вреди

њина добра мати.

Она бригу брине,

бди о њима свима.

крај себе их води,

на леђа их прима.

Ноћу их покрива

перјем својих крила,

да јој не озебе

породица мила.

Кад их когод дирне,

не зна шта је шала,

та за њих би мати

главу своју дала.

Материна љубав

није празна бајка

ви бар, децо, премишљајте

шта вам вреди мајка.

Јован Јовановић Змај

Не постоји нико на свету ко је храбрији, снажнији и брижнији од мајке. Мајчински инстикт је нешто што је очувало живот свих бића на планети а самим тим и планету. Ова песма нас учи томе да је мајка наше једино уточиште и једина особа која даје све од себе да би нас заштитила.

Закључак

* Образложење одабраних песама.
* На коју бисте посебно скренули деци пажњу и зашто.
* У којим приликама бисте деци читали одабране песме (нпр. приредбе неким поводом, током неких активности, у време слободних активности...)
* Шта мислите која би песма највише пријала деци и зашто.
* Закључак – крајњи.